ORDE do 4 de febreiro de 2009 pola que se fixan as tarifas e os prezos correspondentes á prestación de servizos nas instalacións xuvenís e á expedición de carnés dirixidos á xuventude da Dirección Xeral de Xuventude e Solidariedade, durante o ano 2009.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 20/02/2009

Dando cumprimento ao disposto na Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, procede actualizar os prezos dos servizos prestados nos campamentos, albergues, residencias e demais instalacións xuvenís dependentes da Vicepresidencia da Igualdade e do Benestar, ata agora fixados pola Orde do 10 de xaneiro de 2008 (DOG nº 18, do 25 de xaneiro), así como establecer os prezos dos diferentes carnés dirixidos á xuventude que se expiden a través dos servizos de xuventude, casas da xuventude, oficinas TIVE e outras entidades colaboradoras.
A Lei 6/2003 dispón no seu artigo 51 que a contía destes acordarase por orde da consellería correspondente, logo do informe favorable da Consellería de Economía e Facenda. Por todo iso,
DISPOÑO:
Artigo 1º
1. Os prezos exixibles pola prestación de servizos e actividades en campamentos, albergues, residencias e demais instalacións de xuventude, xestionados pola Dirección Xeral de Xuventude e Solidariedade, da Vicepresidencia da Igualdade e do Benestar, son os que se fixan no anexo I desta orde.
2. Os prezos relativos á expedición do Carné Xove, carnés de alberguista nas súas diferentes modalidades e carnés TIVE recóllense no anexo II.
3. Estes prezos enténdense, se é o caso, co IVE incluído. A xestión destes prezos privados farase de acordo co disposto no artigo 52 da Lei 6/2003, do 9 de decembro.
Artigo 2º
1. Os prezos recollidos no anexo I desta orde serán expostos nos taboleiros de anuncios de cada centro en función do tipo de instalación e do uso ou non da enerxía eléctrica.
2. Os grupos que usen unha instalación xuvenil terán preferencia para o uso de todas as súas dependencias. Non aboarán suplemento polo uso das pistas polideportivas descubertas, pero terán a obriga de aboar as tarifas establecidas no anexo I desta orde pola utilización dos polideportivos cubertos ou calquera material dos que alí figuran.
3. Calquera material, incluído nesta orde, que sexa usado polos grupos devolverase no mesmo estado en que lles foi cedido e reporase ao mesmo lugar en que se atopaba. Así mesmo, serán responsables tanto das deterioracións que se causen no material como da responsabilidade civil en que puidesen incorrer por posibles danos a terceiros.
Para o emprego do material, que pola súa especificidade así o exixa, os grupos deberán contar con persoal especializado e coas titulacións necesarias para a súa utilización.
Os grupos deberán presentar no momento en que vaian facer uso do material que pola súa especializade así o requira, tanto o seguro que cubra a realización da actividade coma a acreditación das titulacións referidas no parágrafo anterior.
Artigo 3º
Os membros de familia que teñan o título de familia numerosa terán un desconto do 50% sobre os prezos relativos ás actividades promovidas pola Dirección Xeral de Xuventude e Solidariedade no programa Campaña de Verán.
Para estes efectos, o beneficiario do desconto deberá presentar, xunto coa documentación que proceda en cada caso, unha fotocopia compulsada do título de familia numerosa onde figure.
Artigo 4º
Os usuarios do Carné Xove gozarán en todas as actividades promovidas pola Dirección Xeral de Xuventude e Solidariedade, dun desconto como mínimo do 10% e como máximo do 50%. A porcentaxe de desconto aplicable en cada caso especificarase no folleto informativo de cada un dos programas e actividades que se leven a cabo.
Disposición derrogatoria
Queda derrogada a Orde do 10 de xaneiro de 2008 pola que se fixan as tarifas e os prezos correspondentes á prestación de servizos nas instalacións xuvenís, expedición de carnés dirixidos á xuventude e participación en actividades promovidas pola Dirección Xeral de Xuventude, durante o ano 2008.
Malia o disposto no punto anterior, segue vixente o prezo do servizo (por praza e mes) nas residencias xuvenís para estudantes contido na alínea C da Orde do 10 de xaneiro de 2008, durante o curso 2008/2009.
Disposicións derradeiras
Primeira.-Facúltase o director xeral de Xuventude e Solidariedade para ditar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de febreiro de 2009.
Anxo Manuel Quintana González
Vicepresidente da Igualdade e do Benestar
ANEXO I
Prezos relativos á utilización e os servizos prestados nos campamentos, albergues e residencias xuvenís titularidade da Vicepresidencia de Igualdade e do Benestar
A. Pola utilización dos campamentos e albergues xuvenís durante a campaña de verán, establécense os seguintes prezos por praza:
A.1. En réxime de oferta concertada (dirixida a grupos).
A.1.1. Campamentos:
Por quenda de quince días: 114 euros.
Por quenda de doce días: 92 euros.
Por día: 11 euros.
A.1.2. Albergues e residencias:
Por quincena: 153 euros.
Por día: 16,30 euros.
Estes prezos abranguen os seguintes servizos: o aloxamento, a alimentación en réxime de pensión completa, o uso das instalacións e material de conformidade co establecido no artigo 2º.2 e 2º.3, o consumo de auga, electricidade e combustible, agás o material de actividades específicas de animación.
Aqueles grupos que figuren inscritos no rexistro da Vicepresidencia da Igualdade e do Benestar como entidades prestadoras de servizos sociais, gozarán dun desconto do 50% sobre os prezos deste apartado.
A.2. En actividades promovidas pola Dirección Xeral de Xuventude e Solidariedade.
A.2.1. Campamentos:
Actividades náuticas (por quenda de doce días): 168 euros.
Actividades ao aire libre/ambiente, lúdico-deportivas e culturais (por quenda de doce días): 143 euros.
Actividades ao aire libre/ambiente, lúdico-deportivas e culturais (por quenda de 8 días): 82 euros.
Actividades turístico-deportivas (por quenda de doce días): 168 euros.
A.2.2. Albergues:
Actividades náuticas (por quenda de doce días): 188 euros.
Actividades ao aire libre/ambiente, lúdico-deportivas e culturais (por quenda de doce días): 180 euros.
Actividades ao aire libre/ambiente, lúdico-deportivas e culturais (por quenda de 8 días): 92 euros.
Actividades turístico-deportivas (por quenda de doce días): 180 euros.
A.2.3. Campos de traballo:
Ámbito autonómico e nacional (por quenda): 72 euros.
Ámbito internacional (por quenda): 72 euros.
B. Por servizos nos albergues e residencias integrados na Rede Española de Albergues Xuvenís (REAJ), establécense os seguintes prezos por persoa:
Ver referencia pdf "03600D003P044.PDF"
Para facer uso destes servizos deberase posuír o carné de alberguista en calquera das súas modalidades.
C. Servizo nas residencias xuvenís para estudantes (por praza e mes), durante o curso 2009/2010, que abrangue do 15 de setembro de 2009 ao 30 de xuño do 2010.
Residentes internos: 263 euros.
D. Pola utilización das instalacións recreativo-deportivas.
D.1. Uso de pavillón polideportivo cuberto/hora:
-Sen enerxía eléctrica: 11 euros.
-Con enerxía eléctrica: 20 euros.
D.2. Uso de pistas polideportivas descubertas/hora:
-Sen enerxía eléctrica: 5 euros.
-Con enerxía eléctrica: 8 euros.
D.3. Uso de pistas de tenis/hora: 3,50 euros.
D.4. Uso de piscina non climatizada/hora: 2,50 euros.
D.5. Uso de material náutico. A gasolina será por conta do solicitante:
Un barco de vela media xornada: 6 euros.
Un barco de vela unha xornada: 11 euros.
Unha embarcación pneumática de motor media xornada: 11 euros.
Unha embarcación pneumática de motor unha xornada: 21 euros.
Unha canoa media xornada: 4 euros.
Unha canoa unha xornada: 7 euros.
D.6. Uso de bicicletas:
Unha bicicleta media xornada: 4 euros.
Unha bicicleta unha xornada: 7 euros.
D.7. Uso de rocódromo:
Uso do rocódromo media xornada (por grupo de 5 persoas): 3 euros.
Uso do rocódromo unha xornada (por grupo de 5 persoas): 6 euros.
E. Polo uso de locais:
Media xornada: 7 euros.
Unha xornada: 11 euros.
Media xornada é unha mañá ou unha tarde cun máximo de catro horas.
O réxime de pensión completa para grupos xa inclúe o uso das dependencias necesarias para o desenvolvemento do programa.
F. Pola utilización dos campamentos e albergues para actividades recreativas ao aire libre:
F.1. Acampadas (con tendas da entidade): 3 euros/día e persoa.
F.2. Actividades recreativo-culturais en albergues (convivencia):
15 euros/día/grupo de ata 50 usuarios.
22 euros/día/grupo de 51 a 100 usuarios.
37 euros/día/grupo de 101 a 200 usuarios.
71 euros/día/grupo de 201 a 300 usuarios.
ANEXO II
Prezos pola expedición dos diferentes carnés dirixidos á xuventude
Carné Xove: 6 euros.
Carné alberguista xove: 5 euros.
Carné alberguista adulto: 12 euros.
Carné alberguista grupo: 15 euros.
Carné alberguista familiar: 24 euros.
Carné alberguista para estranxeiros (completo): 21 euros.
Carné alberguista para estranxeiros (cupón): 3,50 euros.
Carné teacher (ITIC): 8 euros.
Carné internacional xove (IYTC): 6 euros.
Carné student (ISIC): 6 euros.